b'\n_START_ARTICLE_\nBurnos skalavimo skystis\n_START_PARAGRAPH_\nBurnos skalavimo skystis \xe2\x80\x93 produktas, skirtas burnos higienai. Antiseptinis ir nuo \xc4\x97duonies saugantis burnos skalavimo skystis naikina bakterines apna\xc5\xa1as, kurios sukelia karies\xc4\x85, danten\xc5\xb3 u\xc5\xbedegim\xc4\x85 ir blog\xc4\x85 burnos kvap\xc4\x85. Nuo dant\xc5\xb3 gedimo saugan\xc4\x8diame burnos skalavimo skystyje naudojamas fluoridas, kuris kovoja su dant\xc5\xb3 \xc4\x97duonimi. Naudojant burnos skalavimo skyst\xc4\xaf, reikia naudoti ir dant\xc5\xb3 valymo priemones (\xc5\xa1epetuk\xc4\x85, dant\xc5\xb3 past\xc4\x85) bei si\xc5\xabl\xc4\x85.\n_START_SECTION_\nIstorija\n_START_PARAGRAPH_\nPirmieji burnos skalavimo atvejai dant\xc5\xb3 u\xc5\xbedegimui gydyti atrandami Ajurvedoje ir Kin\xc5\xb3 medicinoje ma\xc5\xbedaug 2700 m. pr. m. e. Graik\xc5\xb3 ir rom\xc4\x97n\xc5\xb3 civilizacijose, burnos skalavimas kartu su dant\xc5\xb3 valymu \xc5\xa1epetuku, paplito tarp auk\xc5\xa1tesniosios klas\xc4\x97s atstov\xc5\xb3. Hipokratas rekomendavo mikst\xc5\xabr\xc4\x85 i\xc5\xa1 druskos, al\xc5\xabno ir acto. \xc5\xbdyd\xc5\xb3 Talmudas si\xc5\xabl\xc4\x97 danten\xc5\xb3 lig\xc5\xb3 gydym\xc4\x85 mi\xc5\xa1iniu, gaminamu i\xc5\xa1 vandens, kuris lieka nuo te\xc5\xa1los, ir alyvuogi\xc5\xb3 aliejaus.\n_START_SECTION_\nNaudojimas\n_START_PARAGRAPH_\nSkalaujant naudojama ma\xc5\xbedaug 20 ml skalavimo skys\xc4\x8dio, du kartus per dien\xc4\x85, po dant\xc5\xb3 valymo. Burnos skalavimo skys\xc4\x8diu paprastai skalaujama pus\xc4\x97 minut\xc4\x97s, tuomet i\xc5\xa1spjaunama. I\xc5\xa1spjautame kai kuri\xc5\xb3 gamintoj\xc5\xb3 skalavimo skystyje matyti d\xc4\x97m\xc4\x97s, i\xc5\xa1ry\xc5\xa1kinan\xc4\x8dios bakterijas ir nuos\xc4\x97das. Jeigu dant\xc5\xb3 pastoje yra natrio laurilsulfato, patartina burn\xc4\x85 skalauti pra\xc4\x97jus bent valandai po dant\xc5\xb3 valymo, kadangi anijoniniai junginiai (natrio laurilsulfate), esantys \xc5\xa1ioje dant\xc5\xb3 pastoje, gali deaktyvuoti katijonini\xc5\xb3 med\xc5\xbeiag\xc5\xb3 (esan\xc4\x8di\xc5\xb3 skalavimo skystyje) veikim\xc4\x85.\n_START_SECTION_\nVeikliosios med\xc5\xbeiagos\n_START_PARAGRAPH_\nGaminamuose burnos skalavimo skys\xc4\x8diuose gali b\xc5\xabti \xc5\xa1i\xc5\xb3 veikli\xc5\xb3j\xc5\xb3 med\xc5\xbeiag\xc5\xb3: timolio, eukalipto, heksetidino, metilo silikato, mentolio, chlorheksidino gliukonato, benzalkonio chlorido, cetilpiridino chlorido, metilparabeno, vandenilio peroksido, domifen bromido, kartais fluorido, ferment\xc5\xb3 ir kalcio. Mi\xc5\xa1inio sudedamosios dalys taip pat yra vanduo, saldikliai, pavyzd\xc5\xbeiui, sorbitolis, sukraloz\xc4\x97, sacharino natris ir ksilitolis (kas padvigubina bakterij\xc5\xb3 slopinim\xc4\x85). Kartais naudojamas tam tikras alkoholio kiekis (iki 27 proc.).\n_START_SECTION_\nGamintojai\n_START_PARAGRAPH_\nListerine'